da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da da da da da da da en da eu da de da da da da de da da da da de da da da da en da en da en da en da da da da da cs da da en da da en da da en da da da en da en sv da da da da sv en da da da da en da da en da da en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Maxdosis som beslutningsstøtte - information til sundhedsfaglige - Medicin.dk
Omregning og addering af doser
Digoxin 62,5 mikrogram er i restordre
Kim P. Dalhoff (Forfatter), Dansk Selskab for Klinisk Farmakologi
Maxdosis for et lægemiddelstof er defineret som den højeste mængde af lægemiddelstoffet, der sædvanligvis anvendes i daglig klinisk praksis til en patient med en given alder, legemsvægt, legemsoverflade og nyrefunktion (GFR). Ved fastlæggelse af maxdosis er der ikke taget hensyn til eventuelle lægemiddelinteraktioner eller det forhold, at nogle lægemiddelstoffer har anbefalede doseringer, der varierer afhængig af fx indikation, eller om det er initial- eller vedligeholdelsesdosis. I sidstnævnte situation er maxdosis som hovedregel fastlagt ud fra den anvendte vedligeholdelsesdosis.
Hvis den definerede tærskelværdi for maxdosis overskrides, udløses en advarsel. Formålet med advarslen er at få klinikeren til at vurdere, om ordinationen er korrekt eller ej.
Maxdosis for et givent lægemiddelstof er fastlagt ved systematisk gennemgang af oplysninger om lægemiddelstoffer i Medicin.dk, suppleret med oplysninger fra bl.a. produktresumeer og relevante databaser.
Det faglige indhold i maxdosis beslutningsstøtte systemet er udarbejdet af to farmaceuter fra medicin.dk og en gennemgående tilknyttet erfaren kliniker.
Maxdosis er udarbejdet for:
lægemiddelstoffer, der indgår i medicinpriser.dk
lægemiddelstoffer, der kun findes som SAD-præparater.
Der er en række undtagelser, fx:
infusionsvæsker i ATC-gruppe B05 (undtagen kalium)
stoffer med udelukkende lokal virkning
stærke vitaminer og mineraler
Se en udførlig liste her.
Omregning og addering af doser
Modulet adderer alle doser af et lægemiddelstof i det aktuelle døgn og fremkommer med en advarsel, hvis den samlede dosis overskrider maxdosis.
Der er udarbejdet et princip om brug af faktorer til omregning af maxdosis for forskellige administrationsveje af et lægemiddelstof. Faktoren for et lægemiddelstof til oral administration er altid defineret som 1,0, og faktorer for andre administrationsveje er beregnet i forhold til den orale maxdosis. Maxdosis modulet omregner alle doser for andre administrationsveje til orale doser vha. faktorerne for de andre administrationsveje.
Modulet adderer derefter alle patientens doser, som kan omfatte såvel egentlig oral dosis, som omregnede orale doser.
Som kilder ved fastlæggelse af maxdoser er anvendt:
Viden leveret af forfattere/referenter på pro.medicin.dk (udpegede af Lægevidenskabelige Selskaber i Danmark)
14. dages opdateringer fra medicinpriser.dk
Nye lægemiddelstoffer og administrationsveje indarbejdes i maxdosis, når de optages i medicinpriser.dk.
Forfatteres og referenters ændringer af dosering under den årlige revision af pro.medicin.dk kan medføre ændring i maxdosis.
Når ændringer i produktresumeer, nationale behandlingsvejledninger o.a. medfører ændring af doseringsforslag på pro.medicin.dk, vurderes samtidig, om maxdosis skal justeres.
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø